
Ниво на конфиденциалност 1
                                                                                                                       [TLP-GREEN]
 
Р Е Ш Е Н И Е № ПН ЕО-6/ 2026г.
за преценяване на необходимостта от извършване на екологична оценка

На основание чл.85, ал.4 и ал.5 от Закона за опазване на околната среда (ЗООС, ДВ бр.91/2002г. и вс. изм. и доп.), съгласно чл.14, ал.2 на Наредбата за условията и реда за извършване на екологична оценка на планове и програми (ДВ бр.57/2004г., и вс. изм. и доп.), представена писмена документация и информация по чл.8 и чл.8а от Наредбата за ЕО, чл.31, ал.4 и ал.6 от Закон за биологичното разнообразие и чл.37 ал.4 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (ПМС 201/31.08.2007г., обн. ДВ. бр.73/2007г).

Р Е Ш И Х:
да не се извърши екологична оценка на „Частична промяна на зона в Общ устройствен план (ОУП) на община Троян и проект за Подробен устройствен план – частично изменение на застроителния и регулационния план (ПУП ЧИЗРП) за ПИ с идентификатори 73198.98.13, 73198.98.39 и 73198.98.52, обединени в ПИ с идентификатор 73198.98.14, местността „Миревкото“, гр. Троян“.
Възложител: – Община Троян, гр. Троян, пл. “Възраждане” №1, ЕИК 000291709;
„ГОЛДЪН ВЮ ГРУП“ ЕООД, гр. София, ЕИК 203735415, чрез Г-жа Ц П – упълномощен представител, гр. Троян.
Кратка характеристика на плана: 
Предвижда се изменение на влязъл в сила Общ устройствен план на община Троян, за който има влязло в сила Становище по ЕО № ПН 4-4 ЕО/2019г., одобрен с Решение №545/23.12.2021 г. на Общински съвет – гр. Троян (обн. ДВ, бр. 4/2022 г.).
Изменението е във връзка с Решение №828, Протокол №29/26.03.2026г. на Общински съвет – Троян, в обхвата на ПИ с идентификатори 73198.98.13, 73198.98.39 и 73198.98.52, гр. Троян, поради възникване на инвестиционни намерения, за чиято реализация е необходима промяна на текущите технически параметри на устройствените зони.
След влизане в сила на частичното изменение на ОУП, ще бъде изготвен ПУП – ЧИЗРП в обхвата на ПИ №№ 73198.98.13, 73198.98.39 и 73198.98.52, от които е образуван ПИ № 73198.98.14. С проекта се обединяват ПИ № 73198.98.52 (УПИ I-98.52) с отреждане „За рекреационен комплекс“, ПИ № 73198.98.13 (УПИ I) с отреждане „За жилищно строителство и обществено обслужване“, ПИ № 73198.98.39 (УПИ I) с отреждане „За жилищно строителство“ по РП на гр. Троян. Новообразуватият имот ще бъде отреден „За хотел и техническа инфраструктура“. Планът е свързан с бъдещо ИП за изграждане на хотелски комплекс, обслужваща сграда и трафопост. Хотелският комплекс ще представлява триетажна сграда с четвърти подпокривен етаж и сутерен. Предвижда се да бъдат обособени Уелнес център, вътрешен басейн, фитнес център, конферентен блок, детски център, ресторанти и хотелски блок с капацитет за около 200 посетители. Застроената площ ще бъде около 3000 кв.м. В дворното пространство ще бъдат обособени външен басейн с обем около 500 куб.м., парково пространство със зони за почивка и релакс, малък параклис и паркинг. Захранването на комплекса с ел. енергия ще се осъществи съгласно Становище на „ЕРМ Запад“ ЕАД, от собствен трафопост, захранен от въздушен ел. провод 20 kV, преминаващ на около 50 м. северно от имота и подземен кабел, положен по прилежащия от запад общински път. Водоснабдяването ще се осъществи от уличен водопровод, минаващ по общински път от запад, съгласно изходни данни от „ВиК – Стенето“ ЕООД – Троян. Отпадъчните води ще се заустват в градски канализационен колектор, и чрез него в ПСОВ – Троян. Предлаганата дейност не е свързана с отделяне на емисии от вредни вещества във въздуха, водата и почвата. Генерираните битови отпадъци ще се третират съгласно действащата системата за сметосъбиране на община Троян. Предвидено е изготвяне на план за управление на строителни отпадъци /ПУСО/ на етап проектиране – преди започване на СМР, съгласно чл. 11, ал. 1 от ЗУО.
Новообразуваният ПИ № 73198.98.14 е с площ 11715 кв. м и начин на трайно ползване (НТП) „Ливада“, земеделска територия, съгласно приложената скица и данни от Кадастрално-административната информационна система на АГКК.
Не се предвижда изграждането на нова пътна инфраструктура за целите на плана.
Със становище изх.№10-21-1/04.06.2026 г. РЗИ – Ловеч е определила, че при спазване на нормативните изисквания не се очакват съществени отрицателни въздействия по отношение на жизнената среда и риск за човешкото здраве при реализацията предвижданията на плановете.

Местоположение на Плана спрямо елементите на Националната екологична мрежа: 
План за „Частична промяна на зона в ОУП на община Троян в обхвата на ПИ № 73198.98.14, м. „Миревско“, гр. Троян, общ. Троян,; ПУП – ЧИЗРП в обхвата на ПИ № № 73198.98.13, 73198.98.39 и 73198.98.52, от които е образуван ПИ № 73198.98.14“ не попада в защитена територия (ЗТ) по смисъла на Закона за защитените територии (ЗЗТ). 
Планът не попада в защитена зона (ЗЗ) по смисъла на Закона за биологичното разнообразие (ЗБР). Най-близката ЗЗ (на разстояние от около 3.600 км) е BG0002111 „Велчево“, за опазване на дивите птици, по чл. 6, ал. 1, т. 3 и 4 от ЗБР, обявена със Заповед № РД-773/28.10.2008 г. на МОСВ (ДВ, бр.103/02.12.2008 г.).

На основание чл.91, ал.2 от ЗООС се допуска извършването само на една процедура по Глава шеста, раздел ІІ от ЗООС – извършване на екологична оценка.

След преглед на представената информация и на основание чл. 37, ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., изм. и доп.), въз основа на критериите по чл. 16 от нея, е извършена преценка за вероятната степен на отрицателно въздействие, според която реализацията на план за Частична промяна на зона в Общ устройствен план (ОУП) на община Троян в обхвата на ПИ № 73198.98.14, м. „Миревско“, гр. Троян, общ. Троян, обл. Ловеч; Подробен устройствен план – частично изменение на застроителния и регулационен план (ПУП – ЧИЗРП) в обхвата на ПИ №, № 73198.98.13, 73198.98.39 и 73198.98.52, от които е образуван ПИ № 73198.98.14“ няма вероятност да окаже значително отрицателно въздействие върху популации и местообитания на видове птици, предмет на опазване в защитена зона BG0002111 „Велчево“ и може да бъде съгласуван, поради следните 


МОТИВИ:

1. Проектите за Частична промяна на зона в ОУП на община Троян в обхвата на ПИ № 73198.98.14, м. „Миревско“, гр. Троян, общ. Троян,; ПУП – ЧИЗРП в обхвата на ПИ № № 73198.98.13, 73198.98.39 и 73198.98.52, от които е образуван ПИ № 73198.98.14 са съобразени и не влизат в противоречие с други съотносими планове и програми на национално, регионално и местно ниво.
2. Проектите за ЧИОУП на община Троян и ПУП – ЧИЗРП не противоречат на европейските и национални стратегически и планови документи, поставящи цели за опазване на околната среда. 
3. Изменението на Общ устройствен план на Община Троян е допуснато с Решение №828, Протокол №29/26.03.2026г. на Общински съвет – Троян.
4. Със становище изх.№10-21-1/04.06.2026 г. РЗИ – Ловеч е определила, че при спазване на нормативните изисквания не се очакват съществени отрицателни въздействия по отношение на жизнената среда и риск за човешкото здраве при реализацията предвижданията на плановете.
5. Предлаганата дейност не е свързана с отделяне на емисии от вредни вещества във въздуха, водата и почвата.
6. Захранванего на комплекса с ел. енергия ще се осъществи от собствен трафопост захранен от въздушен ел. провод 20 кv. Водоснабдяването е от уличен водопровод съгласно изходни данни на ВиК „Стенето“ ЕООД, гр. Троян.
7. Отпадъчните води ще се заустват в градски канализационен колектор и чрез него в ПСОВ - гр. Троян. 
8. Генерираните битови отпадъци ще се третират съгласно действащата системата за сметосъбиране на община Троян. 
9. Предвидено е изготвяне на план за управление на строителни отпадъци /ПУСО/ на етап проектиране – преди започване на СМР, съгласно чл. 11, ал. 1 от ЗУО.
10. Планът е в обхвата на имот, с начин на трайно ползване „ливада“, който не попада в ЗЗ. Най-близката ЗЗ е на разстояние от около 3.600 км (BG0002111 „Велчево“, за опазване на дивите птици);
11. С частичната промяна на ОУП на община Троян (установяване на устройствена зона „Жс“ вместо „Жм“) и с ПУП – ЧИЗРП в обхвата на ПИ №, № 73198.98.13, 73198.98.39 и 73198.98.52, от които е образуван ПИ № 73198.98.14, се предвижда промяна на отреждането на имоти от „За рекреационен комплекс“, „За жилищно строителство и обществено обслужване“, „За жилищно строителство“ в „За хотел и техническа инфраструктура“, като същото няма да доведе до трайна загуба или увреждане (трансформация) на площи от местообитания на видове птици – предмет и цел на опазване в най-близката ЗЗ BG0002111 „Велчево“;
12. Предвид посоченото по горе, няма вероятност реализацията на разглеждания план да доведе до съществена промяна на видовия състав, числеността и структурата на популациите на видовете, предмет на опазване в защитена зона BG0002111 „Велчево“;  
13. Реализацията на плана няма да доведе до значителни промени в структурата, функциите, целостта и природозащитните цели на ЗЗ BG0002111 „Велчево“;
14. Реализацията на плана, не предполага значително безпокойство на целеви видове птици за най-близката ЗЗ.
15. Не се очаква осъществяването на плана да окаже значително отрицателно пряко и непряко въздействие върху местообитания на целеви видове за ЗЗ BG0002111 „Велчево“ и да доведе до значително кумулативно въздействие в съчетание с други планове, програми и проекти/инвестиционни предложения (ППП/ИП), съществуващи и/или в процес на одобряване.

Настоящето решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба по околната среда.

При промяна на плана, на Възложителя или на някое от обстоятелствата, при които е било издадено настоящето решение, Възложителят /новият Възложител/ е длъжен да уведоми своевременно РИОСВ – Плевен.

Настоящото Решение губи правно действие, ако в срок 5 години от датата на влизането му в сила не е одобрен плана.

Решението може да бъде обжалвано в 14-дневен срок от съобщаването му пред Административен съд – Плевен или пред министъра на околната среда и водите по реда на Административнопроцесуалния кодекс.







							
С уважение, 

